**APSTIPRINĀTI**

ar Daugavpils valstspilsētas pašvaldības izpilddirektora vietnieka

2025.gada 12.marta rīkojumu Nr.106e

**Daugavpils valstspilsētas pašvaldības Noteikumi**

**par atrakcijas novietošanas kārtību pasākumā**

**„DAUGAVPILS pilsētas svētki”**

**(2025. gada 30.maijs-01.jūnijs)**

1. **Vispārīgie noteikumi:**

Daugavpils pilsētas svētku ietvaros Dubrovina parkā no 2025. gada 30.maija līdz 1.jūnijam tiks rīkots atrakciju parks. Pieteikumus (pielikumā – pieteikuma veidlapa) dalībai publiskā pasākumā „Atrakciju parks Daugavpils pilsētas svētku ietvaros” izskatīs Daugavpils valstspilsētas pašvaldības Publisku izklaides un svētku pasākumu, sapulču, gājienu un piketu pieteikumu izskatīšanas komisija (turpmāk - Komisija). Par Komisijas saskaņoto publisko atrakciju izvietošanu Dubrovina parkā ir atbildīga Daugavpils valstspilsētas pašvaldības iestāde “Komunālās saimniecības pārvalde” (turpmāk - Pārvalde).

1. **Publiskās atrakcijas norises vieta un laiks:**

|  |  |  |
| --- | --- | --- |
| **Datums** | **Vieta** | **Laiks** |
| 30.05.2025. (piektdiena) | Dubrovina parks | 12.00 – 01.00 |
| 31.06.2025. (sestdiena) | Dubrovina parks | 10.00 – 02.00 |
| 01.06.2025. (svētdiena) | Dubrovina parks | 10.00 – 18.00 |

1. **Galvenie nosacījumi dalībai:**

Piesakoties dalībai publiskajā pasākumā „Atrakciju parks Daugavpils pilsētas svētku ietvaros” pretendents līdz ar pieteikuma iesniegšanu papildus iesniedz visus pieteikuma veidlapā norādītos dokumentus (civiltiesiskās atbildības apdrošināšanas polises apliecināta kopija, kompetento iestāžu izsniegtās atļaujas (saskaņojumi) atrakciju ekspluatēšanai, u.c. dokumenti, kuru nepieciešamība izriet no konkrētās atrakcijas specifikas).

1. **Pieteikšanās kārtība un termiņi:**

Pretendenti piesakās dalībai publiskajā pasākumā „Atrakciju parks Daugavpils pilsētas svētku ietvaros”, iesniedzot **aizpildītu un parakstītu** pieteikuma veidlapu. Komisija pieteikumus dalībai publiskā pasākumā “Atrakciju parks Daugavpils pilsēta svētku ietvaros” **pieņem no 2025.gada 14.aprīļa plkst.08:00 līdz 2025.gada 9. maijam plkst. 16:00**. Parakstīti un aizpildīti pieteikumi iesniedzami (nosūtami) Daugavpils valstspilsētas pašvaldības iestādes “Centrālā pārvalde” Informācijas birojā K. Valdemāra ielā 1,Daugavpilī, elektroniski nosūtot uz e-pastu*:* [*info@daugavpils.lv*](mailto:info@daugavpils.lv) ar drošu elektronisko parakstu un laika zīmogu vai uz oficiālo Daugavpils valstspilsētas pašvaldības e-adresi,  autorizējoties portālā  <https://latvija.gov.lv/>.

Pieteikumi, kas noformēti neatbilstoši dokumentu juridiskā spēka prasībām vai iesniegti līdz 2025.gada 14.aprīlim, un pēc 2025.gada 9.maija netiks izskatīti. Komisija saņemtos pieteikumus izskatīs līdz 2025.gada. 16 .maijam.

1. **Atrakciju uzstādīšana:**
   1. 26.05.2025. plkst.10.00 tiks rīkota atrakciju pakalpojumu sniedzēju tikšanās ar Pārvaldes pārstāvi ar mērķi informēt un pārrunāt pasākuma norises aktuālos jautājumus (atrakciju izvietojums, elektroenerģijas pieslēgums, u.c.). Par tikšanās laiku atrakciju pakalpojumu sniedzēji tiks informēti atsevišķi (tikšanās laiks tiks norādīts atļaujās pasākumu rīkošanai Daugavpils pilsētas svētku ietvaros).
   2. Atrakciju uzstādīšana publiskajā pasākumā „Atrakciju parks Daugavpils pilsētas svētku ietvaros” atļauta no 27.05.2025. plkst. 10:00.
   3. Uz pretendenta, kurš atbilst Iekšējo noteikumu par atrakcijas novietošanas kārtību pasākumā “Daugavpils pilsētas svētki” (2025. gada 30.maijs - 1.jūnijs) prasībām, pieteikumā norādīto e-pasta adresi[[1]](#footnote-1), tiks nosūtīta informācija par pašvaldības nodevas samaksu dalībai publiskajā pasākumā**[[2]](#footnote-2)**:
      1. Tikai pēc maksājuma veikšanas, dalībniekam tiks izsniegts saskaņojums dalībaipubliskajāpasākumā „Atrakciju parks Daugavpils pilsētas svētku ietvaros”.
      2. Ja dalībnieks uz publisko pasākumu „Atrakciju parks Daugavpils pilsētas svētku ietvaros” neierodas vai arī pārtrauc dalību agrāk nekā norādīja pieteikumā, pašvaldības nodeva par dalību publiskajā pasākumā netiek atgriezta.
      3. Komisija ir tiesīga atteikt pretendentam dalību publiskajā pasākumā „Atrakciju parks Daugavpils pilsētas svētku ietvaros” ja:
      * pretendenta publiskās atrakcijas neatbilst pilsētas svētku tematikai;
      * ja pretendents nav iesniedzis nepieciešamos dokumentus, kuru iesniegšana izriet no sniedzamā pakalpojuma būtības;
      * visas paredzētās vietas atrakciju izvietošanai Dubrovina parkā ir jau aizņemtas (***vietu skaits Dubrovina parkā ir ierobežots***).
      * pretendenta pieteikumā nav norādīta kontaktu informācija, tai skaitā e-pasta adrese elektroniskai saziņai.

5.3.4. Priekšroka dalībai tiks dota sekojošā prioritārā secībā: 1)Daugavpilī reģistrēti, 2)Latgalē reģistrēti, 3)Latvijā reģistrēti, 4)ārvalstīs reģistrēti.

1. **Rīkotāja tiesības un pienākumi.**
   1. Pārvalde norāda dalībniekam atrakcijas izvietošanas vietu pēc atļaujas saņemšanas. Par tehniskiem jautājumiem atbildīgā persona – Pārvaldes tehniskais direktors Teodors Binders, tālr. +37120014919, e-pasts: [*teodors.binders@daugavpils.lv*](mailto:teodors.binders@daugavpils.lv) *.*
   2. Nepieciešamības gadījumā, rīkotājs ir tiesīgs mainīt dalībnieka atrašanās vietu atrakciju norises vietā. Šādā gadījumā iespēju robežās tiek ņemtas vērā dalībnieka vēlmes.
   3. Elektrības pieslēgums pasākuma laikā tiek nodrošināts par dalības maksu. Rīkotājam nav pienākums nodrošināt pilnīgi visiem dalībniekiem elektroenerģijas pieslēgumu atrakciju darbināšanai. Elektroenerģijas pieslēgums tiek nodrošināts atbilstoši faktiskajām iespējām.
2. **Dalībnieka tiesības un pienākumi.**
   1. Dalībnieks veic visus maksājumus noteiktajos termiņos, kas paredzēti šajos noteikumos, kā arī pašvaldības saistošajos noteikumos.
   2. Dalībnieks apņemas ievērot visas prasības, ko paredz normatīvie akti un Daugavpils valstspilsētas pašvaldības saistošie noteikumi.
   3. Dalībniekam pienākums nodrošināt izmantojamo publisko atrakciju atbilstību drošības un nekaitīguma prasībām.
   4. Dalībnieks nav tiesīgs demontēt jau uzstādītās atrakciju iekārtas pirms pasākuma norises beigām, kā arī aizliegts sniegt atrakciju pakalpojumus pēc publiskā pasākuma noslēguma. Ja dalībnieks bez iemesla pārtrauc dalību pasākumā, Pārvalde var atteikt dalību nākamajos publiskajos pasākumos.

Daugavpils valstspilsētas pašvaldības izpilddirektora vietnieks (*e-paraksts*) K.Rasis

1. Pretendentam pieteikumā **obligāti** jānorāda e-pasta adrese saziņai, ja e-pasta adrese netiks norādīta, komisija ir tiesīga atteikt pretendentam dalību publiskajā pasākumā. [↑](#footnote-ref-1)
2. Saskaņā ar Daugavpils pilsētas saistošiem noteikumiem (14.11.2013.) Nr. 55 “Daugavpils pilsētas pašvaldības saistošie noteikumi par nodevām” 1.2.punktu – Nodeva maksājama **pirms** attiecīgā pakalpojuma saņemšanas. Saistošo noteikumu III. nodaļā noteikts nodevu apmērs. [↑](#footnote-ref-2)